ACORD DE COLABORARE
PENTRU AMPLASAREA COȘURILOR ”BIG BELLY” SMART CITY
ÎN MUNICIPIUL TIMIȘOARA
Prezentul Acord de colaborare ("Acord") a fost încheiat de către şi între:
Municipiul Timișoara, cu sediul în .................., nr. ......, cod poștal ........, CUI........, tel................., e-mail: ...................., reprezentat de Domnul Dominic Fritz, Primar al Municipiului Timișoara, denumită în continuare "Municipiul Timișoara",

și
GREENPOINT MANAGEMENT S.A., cu sediul în .........., Sector .......,  str.............., nr. ......., etaj ......, birou ......, având cod unic de înregistrare ..........., nr. de ordine în Registrul Comerţului ..............., cont bancar ................ deschis la .................., Tel: ................, E-mail: ......................, reprezentată  prin administrator ................, denumită în continuare” Greenpoint” 

denumite colectiv "Părţile" şi individual "Partea",
Având în vedere că:

(A) Greenpoint este un operator economic prevazut la art.16 alin. (2) lit.b) din Legea 249/2015 privind modalitatea de gestionare a ambalajelor si a deseurilor de ambalaje si poate prelua responsabilitatea privind modul de indeplinire a obiectivelor anuale de valorificare si reciclare conform art. 14 din Legea nr. 249/2015.  Aceasta   se implică în dezvolatrea și promovarea  de campanii de informare şi educare a publicului împreună cu unități administrativ- teritoriale conform art.21 din Legea 249/2015.  
(B) Municipiul Timișoara  intenționează să dezvolte un proiect privind amplasarea de tomberoane de colectare a deșeurilor ”Big Belly” Smart City și să deruleze campanii de conștientizare pentru locuitorii municipiului Timișoara, în vederea schimbării atitudinii și comportamentului asupra mediului în viața fiecărui individ, prin creșterea gradului de informare a locuitorilor cu privire la necesitatea unui comportament ecocivic adecvat (”Proiectul”);
1. Obiectul Acordului de Colaborare
1.1 Prin prezentul Acord de Colaborare, Greenpoint și Municipiul Timișoara decid să pună în comun resurse și bunuri pentru implementarea Proiectului descris în preambul, prin amplasarea unui număr de 10  tomberoane ,,Big Belly” Smart City.
1.2 Prin prezentul Acord, Părțile stabilesc contribuția și beneficiile fiecărui asociat la derularea Acordului, după cum urmează:

(A) Greenpoint va pune la dispoziție un număr de 10 de tomberoane,,Big Belly” Smart City cu compactoare și alimentare prin panouri solare, prin asociere cu ............, conform Anexei nr.1 parte integrantă din prezentul acord (drepturile/obligațiile celor  două părți, respectiv Greenpoint și ....... se vor regăsi în anexă).
(B) Municipiu Timișoara va pune la dispoziție locațiile pentru amplasarea cosurilor coform Anexei nr.2 parte integrantă din prezentul acord. 
(C) Municipiul Timișoara va realiza activitatea de salubritate prin ridicarea cantității de deșeuri colectate, prin intermediul operatorului BRANTNER SERVICII ECOLOGICE S.R.L., cu care a incheiat anterior Contractul Subsecvent de Servicii nr..........  la Acordul-cadru de servicii nr. ..........
(D) Deseurile colectate conform punctului C) de mai sus, vor fi transportate la Stația de Sortare Timișoara.
(E) Municipiu Timișoara va face public Proiectul privind amplasarea coșurilor ”Big Belly” Smart City și va derula campanii de conștientizare a locuitorilor Municipiului Timișoara, în vederea schimbării atitudinii și comportamentului asupra mediului în viața fiecărui individ, prin creșterea gradului de informare a locuitorilor cu privire la necesitatea unui comportament ecocivic adecvat.
2 Modalitatea de realizare a activităților
2.1 Părțile  convin să se susţină ori de câte ori va fi nevoie pe tot parcursul realizării acordului de colaborare,  acordându-si sprijin de natură tehnică, managerială sau/și logistică ori de câte ori situaţia o cere.

2.2 Părțile vor avea obligația de a se informa imediat cu privire la orice eveniment care ar putea influenţa derularea prezentului Acord.
2.3 Părțile se obligă să își instruiască reprezentanții și toți ceilalți angajați desemnați a supraveghea prestarea activității în cadrul prezentului Acord de colaborare, precum și în legătură cu obligațiile de confidențialitate, și orice alte obligații care le revin Părților în baza prezentului Acord.
2.4 Pentru evitarea oricărui dubiu, părțile declară și acceptă în mod expres că Părțile nu vor avea nicio obligație de a asigura vreun beneficiu din derularea prezentului Acord.
3 Legislaţia muncii
3.1 Greenpoint și Municipiul Timișoara vor fi răspunzători pentru și vor respecta toate cerințele impuse de legislația muncii cu privire la personalul propriu implicat în derularea activităților ce fac obiectul prezentului Acord. 

4 Obligaţiile Părţilor

4.1 Părțile se obligă:

(i) să contribuie cu resursele necesare derulării Acordului în conformitate cu prevederile indicate la art. 1.2 de mai sus;

(ii) să execute toate obligațiile sale din prezentul Acord cu bună credință, în mod diligent, eficient, rapid, în bune condiții comerciale, cu grija și competența care se așteaptă de la o persoană cu experiență în domeniul prestării de activități de natură similară cu cele indicate în prezentul Acord;
5 Obligaţii de confidenţialitate

6 Părțile se obligă să pastreze confidențialitatea datelor, informațiilor și documentelor pe care le vor deține ca urmare a executării clauzelor prezentului Acord. Obligatia pastrarii confidentialitatii datelor, informatiilor si a sistemului integrat trebuie pastrata si dupa incetarea Acordului in conditiile mentionate mai jos, pentru o perioada nelimitata. Partile sunt de acord sa pastreze ca si confidentiale informatiile si documentele transmise de catre cealaltă Parte și să nu divulge catre vreo terta persoana sau terte persoane, sau sa foloseasca in vreun alt mod decat cel stabilit in acest acord, orice consultanta, date, informatii, strategii  pe care le-au obtinut de la cealalta Parte. In cazul nerespectarii obligatiilor de confidentialitate reglementate prin prezentul articol, Partea in culpa va fi obligata sa suporte prejudiciul cauzat celeilalte parti.
7 Protecţia datelor cu caracter personal

7.1 Atunci când prelucrează date cu caracter personal în legătură cu prezentul acord, fiecare Parte se obligă să se conformeze cu legislația aplicabilă privind protecția datelor cu caracter personal, incluzând, dar fără a se limita la, prevederile Regulamentului, legislația de punere în aplicare și deciziile pe care autoritatea de supraveghere din România (ANSPDCP) le poate emite din când în când în legătură cu acestea.
7.2 Acolo unde legea prevede astfel, fiecare Parte care divulgă informații în legătură cu angajații/reprezentanții săi va furniza o notă de informare persoanelor vizate, informându-le în mod corespunzător cu privire la prelucrarea datelor cu caracter personal ale acestora efectuată în legătură cu prezentul acord. 
7.3 Pentru evitarea oricărui dubiu, Părțile iau cunoștință și convin ca fiecare Parte să determine, în mod independent, scopul/scopurile și mijloacele de prelucrare a datelor cu caracter personal în legătură cu acest acord. Mai precis, Părțile convin prin prezenta și confirmă că nu o să acționeze  ca operatori asociați sau să fie într-o relație de tip operator-persoană împuternicită de operator, fiecare Parte acționând ca un operator de date independent pentru propria prelucrare a datelor în legătură cu prezentul acord, și nici una dintre Părți nu va accepta vreo răspundere pentru o încălcare de către cealaltă Parte a legislației aplicabile. 
7.4 În cazul în care apar circumstanțe în care oricare dintre Părți acționează ca o persoană împuternicită a celeilalte Părți sau ca un operator asociat împreună cu cealaltă Parte în legătură cu prezentul acord, Părțile se obligă să încheie un acord cu caracter obligatoriu în conformitate cu prevederile din articolele 28 și 26 din Regulament, precum și cu alte prevederi legale relevante
8 Răspunderea părților 
8.1 Părțile stabilesc și sunt de acord că fiecare dintre părți răspunde față de terți pentru activitățile proprii desfășurate.
9 Durata Acordului de Colaborare
9.1 Prezentul Acord este încheiat pentru o perioadă de 1 an începând de la data semnării lui, și se prelungește automat, la expirare, cu câte un an, dacă una dintre părti nu face o notificare scrisă contrara, în prealabil cu 30 zile. 
9.2 Durata prezentului Acord reprezintă o condiție esențială ce a determinat părțile să încheie Acordul, astfel încât Partile se obliga sa intretina cu buna-credinta relatia creata prin intermendiul prezentului Acord si sa se abtina de la orice acte sau fapte care pot duce la incetarea anticipata a Acordului.
10 Încetare
10.1 Acordul inceteaza la implinirea celor 30 de zile de când o parte notifică intentia de incetare a acestuia conform art.8.1 
10.2 Acordul de colaborare înceteaza și prin acordul scris al Părților.

10.3 În cazul în care una dintre Părți nu își execută sau încalcă oricare din obligațiile esențiale prevăzute prin prezentul Acord, cealaltă Parte va notifica Părții în culpă intenția sa de a înceta Acordul dacă neexecutarea nu este remediată în termen de 5 zile de la data respectivei notificări prealabile. În cazul în care încălcarea sau neexecutarea este remediabilă, Părţile vor colabora în vederea remedierii. După expirarea termenului de remediere, dacă remedierea nu a avut loc, Partea care are iniţiativa încetării Acordului va comunica celeilalte Părţi o declaraţie privind încetarea Acordului. Acordul va înceta de la data comunicării în condiţiile prezentului Acord a declaraţiei de încetare emisă de Parte, fără a mai fi necesară nicio altă formalitate judiciară sau extrajudiciară şi fără intervenţia instanţei.
10.4 Pentru evitarea oricărui dubiu, părțile acceptă în mod expres și declară că niciuna dintre părți nu va avea dreptul de a denunța unilateral prezentul Acord pe perioada derulării sale.
11 Efectele încetării Acordului de colaborare
11.1 Orice încetare sau expirare a acestui Acord nu aduce atingere drepturilor şi obligaţiilor deja născute ale Părţilor până la data încetării sau expirării.

12 Forţa majoră 
12.1 În cazul în care respectarea vreunei obligaţii este împiedicată, limitată sau întârziată de un eveniment de forţă majoră, Partea care se află în imposibilitatea de a îndeplini obligaţiile care îi revin va fi exonerată de orice răspundere care rezultă din împiedicarea, limitarea sau întârzierea în realizarea obligaţiei respective, şi perioada de timp aferentă executării va fi modificată ca atare.

12.2 Partea afectată de un eveniment de forţă majoră va informa cealaltă Parte în scris, fără întârziere, dar nu mai târziu de 3 (trei) zile lucrătoare de la data apariţiei evenimentului de forţă majoră, cu privire la evenimentul respectiv, oferind toate detaliile corespunzătoare, şi va lua toate măsurile necesare pentru a atenua consecinţele acestei situaţii, în special pentru a evita sau a reduce orice întârziere în prestarea Serviciilor, în măsura în care este posibil. In cazul in care evenimentul de forța majora durează mai mult de 30 (treizeci) de zile calendaristice, oricare dintre Părți poate înceta prezentul Acord, cu efect imediat, printr-o notificare adresata celeilalte Părți, fără nicio altă formalitate judiciară sau extrajudiciară. 
13 Declaraţii şi garanţii

13.1 Fiecare Parte declară şi garantează că este înfiinţată legal şi că persoana care semnează în numele său este autorizată legal să o reprezinte. 

14 Relaţia dintre Părţi

15.2 
Fiecare dintre Părţi este răspunzătoare în mod individual doar pentru obligaţiile sale aşa cum sunt prevăzute în acest Acord. Drepturile şi obligaţiile respectivei Părţi vor fi limitate la drepturile şi obligaţiile prevăzute în mod expres în acest Acord. 
15 Notificări
15.1 Fiecare Parte va desemna în scris o persoană de contact. 

15.2 Toate notificările, cererile, somaţiile, pretenţiile şi alte comunicări dintre Părţi vor fi formulate în scris şi vor fi comunicate între Părţi la adresele de corespondenţă îndicate în preambul. 
15.3 O notificare adresată între Părţi va fi considerată primită:

(a) dacă este înmânată personal, la livrare, cu excepţia cazului în care o astfel de notificare este primită după încheierea programului de lucru normal; în acest caz, notificarea va fi considerată primită în ziua lucrătoare imediat următoare; 

(b) dacă este expediată prin scrisoare recomandată cu confirmare de primire, la data semnării confirmării de primire; și

(c) daca este trimisa prin fax/e-mail, în momentul în care transmisia este încheiata cu succes/confirmată, cu excepția cazului în care această notificare este primita după încheierea programului normal de lucru; în acest caz, notificarea va fi considerată primita în ziua lucrătoare imediat următoare.

15.4 Schimbarea adresei de corespondenţă a unei Părți sau a persoanei de contact va produce efecte numai de la data primirii notificării schimbării de către cealaltă Parte. 
16 Nulitate parţială
16.1 Orice termen sau prevedere din acest Acord care este invalidă sau inaplicabilă nu va afecta validitatea sau aplicabilitatea celorlalţi termeni sau prevederi. 

16.2 Părţile, acţionând cu bună credinţă, vor înlocui orice prevedere sau termen invalid sau inaplicabil printr-o prevedere valabilă şi aplicabilă care să reflecte cel mai fidel scopul economic şi juridic al prevederii invalide sau inaplicabile. 
17 Legea aplicabilă. Soluţionarea disputelor
17.1 Acest Acord este guvernat de şi interpretat în conformitate cu legea română. 
17.2 Părţile vor încerca să soluţioneze pe cale amiabilă orice dispută care ar putea apărea în legătură cu valabilitatea, interpretarea, executarea şi/sau încetarea acestui Acord. În cazul în care Părţile nu reuşesc soluţionarea amiabilă a disputelor, orice dispută între Părţi va fi deferită spre soluţionare instanţei competente.
18 Alte clauze

18.1 Prezentul Acord constituie întreaga înţelegere între Părţi cu privire la obiectul acestuia şi înlocuieşte orice alt contract, promisiune, acord sau înţelegere anterioară între Părţi cu privire la obiectului Acordului. 
18.2 Prezentul Acord poate fi modificat doar prin acte adiţionale încheiate în scris şi semnate de ambele Părţi.
18.3 Anexele nr.1 și 2 fac parte integrantă din prezentul acord de colaborare.
18.4 Prezentul Acord de colaborare a  fost încheiat într-un număr de 2 exemplare din care unul pentru, Municipiul Timișoara  și unul pentru Greenpoint, astăzi ______/_____/________
GREENPOINT MANAGEMENT S.A.



     Municipiul Timișoara
                                                                                                                          Primar

                                                                                                   Dominic Fritz

